text: Kjartan fimm mál í heimasigri
text: #000000
text: Kjartan Johansen og Önnered fingu kærkomnan sigur mikukvøldið. Føroyingurin spældi ein lyklaleiklut, og við sínum fimm málum var hann við til at tryggja sigurin á Hammarby. Önnered vunnu dystin 32-28.
text: #000001
text: Tað hevur ikki gingið væl hjá Önnered í ár, men við tveimum stigum hava teir nú flutt seg upp um niðurflytingarstrikuna. Mikukvøldið kom Hammarby á vitjan. Hammarby liggur í løtuni nummar sjey, men tað bleiv sigur til heimaliðið.
text: #000002
text: Kjartan og Önnered hava nú seks stig, og liggja fyribils á 12. plássi beint aftanfyri Hallby, sum teir skulu í dyst ímóti komandi mánadag.
text: #000003